text: Nazi-graffiti bliver dyrt
  15 februar 2013 kl. 08.08
  De 3 unge mænd, der lavede nazistisk graffiti i Horsens, får en regning på måske 75.000 kr.
  Afrensningen af den nazistiske hærværk i Horsens, kommer måske til at koste 75.000.
  Den regning bliver videre sendt til de 3 unge, der har erkendt, at det var dem der stod bag graffitien.
  Indtil nu er der brugt 50.000 kr. på afrensning.
  - Vi har endnu ikke fået alle regninger. Og så afventer vi, om der kommer skjolder efter graffitien, når rengøringen er tørret helt. Sker det, skal det have en ekstra behandling, så det kan rende op i 75.000 kr., siger Henrik Rasmussen, der er regnskabs- og itchef i andelsboligforeningen Odinsgaard, der ejer boligerne i det område, der var udsat for hærværk.
  Det skriver Horsens Folkeblad.
  